OzLabs/hebrew-wiki-articles huggingface dataset:
הבנק המרכזי של קוריאה הצפונית

הבנק המרכזי של הרפובליקה הדמוקרטית העממית של קוריאה (בקוריאנית: 조선민주주의인민공화국중앙은행) הוא הסמכות המוניטרית העליונה והבנק המרכזי של קוריאה הצפונית, האחראי על הנפקת המטבע של המדינה, וון צפון-קוריאני.

הבנק הוקם בתאריך 6 בדצמבר 1947, והוא כפוף להוראות הקבינט של קוריאה הצפונית.

הבנק המרכזי מפעיל למעלה מ-220 סניפים ברחבי קוריאה הצפונית, וכן מנפיק כרטיס חיוב עצמאי בשם צ'ונסונג (Chŏnsŏng).

נשיא הבנק החל משנת 2014 הוא קים צ'ון ג'יון, אשר החליף את פאק ריונג-צ'ון.

== היסטוריה ==
ב-15 בפברואר 1946, בתקופת הכיבוש הצבאי הסובייטי בקוריאה (לאחר תום מלחמת העולם השנייה ותום תקופת הכיבוש היפני בקוריאה), הכריזו השלטונות הסובייטים על הקמת הבנק המרכזי של קוריאה הצפונית, שאמור היה להיות תחת שליטת הצבא הסובייטי. עם זאת, הבנק נכשל בהשגת מטרותיו בתקופה זו, כאשר ועדת המעבר הצפון-קוריאנית (שנועדה לקבל את השליטה במדינה עם תום תקופת הכיבוש הסובייטי) בחרה שלא לשתף פעולה עם הבנק, ובמקום זאת להשתמש בשירותיו של בנק החקלאים, שפעל במדינה בתקופה זו.

ב-6 בדצמבר 1947, ובמסגרת רפורמה כלכלית מקיפה, אוחד בנק החקלאים עם הבנק המרכזי, במטרה להבטיח פיקוח צמוד יותר מטעם ועדת המעבר הצפון-קוריאנית על המצב המוניטרי במדינה. 

== ראו גם ==
* כלכלת קוריאה הצפונית
* וון צפון-קוריאני

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בנקים מרכזיים
קטגוריה:קוריאה הצפונית: כלכלה
קטגוריה:חברות צפון קוריאניות
סלביד דיקאמונה

סלביד דיקאמונה (בצרפתית: Clévid Florian Dikamona; נולד ב-23 ביוני 1990) הוא כדורגלן צרפתי-קונגולזי המשחק בעמדת הבלם.

==קריירת מועדונים==
דיקאמונה התחיל את הקריירה שלו בקבוצת הילדים של קן-נורד אליו הצטרף בגיל 7. לאחר שנתיים, הקבוצה התפרקה ודיקאמונה הצטרף לקבוצת הילדים "גרנייר" וכעבור שנתיים דיקאמונה הצטרף למחלקת הנוער של קן. בשנת דיקאמונה הצטרף לקבוצת המילואים של המועדון, אך עקב סכסוך עם הבעלים, לא זכה לחוזה מקצועי בקבוצה הבוגרת.

בקיץ דיקאמונה התאמן עם ליל והרשים בה, אך כיוון שהציעה לו חוזה לעונה אחת, דיקאמונה חתם לשלוש עונות בלה הבר מהליגה השנייה. תחילה, דיקאמונה הצטרף לקבוצת המילואים של המועדון ובפברואר דיקאמונה ערך את הופעת הבכורה שלו בקבוצה הבוגרת בניצחון 0–1 נגד קלרמון. באוקטובר דיקאמונה טס לאנגליה על מנת לסכם בשפילד ונסדיי, אך שפילד לא הצליחה להעביר את דמי העברה בזמן ודיקאמונה חזר ללה הבר. בינואר סיכם בנוטינגהאם פורסט, אך העסקה נפלה עקב פערים כספיים בין נוטינגהאם ללה הבר. בנובמבר הושאל לפריוס סן-רפאל.

בקיץ דיקאמונה שוחרר מלה הבר וחתם בסדאן. דיקאמונה שיחק 19 משחקי ליגה וכבש שלושה שערים. בתום העונה, דיקאמונה חתם בפור-סור-וי. דיקאמונה, הצליח להשתלב בהרכב הקבוצה, אך נפצע בירך ואיבד את מקומו בהרכב גם לאחר ההחלמה.

באוגוסט דיקאמונה חתם בדאגנהאם אנד רדברידג' מהפוטבול ליג השנייה. דיקאמונה ערך את הופעת הבכורה שלו בקבוצה בניצחון 1–4 נגד צ'רלטון אתלטיק.

ביולי דיקאמונה חזר לצרפת וחתם לשנתיים בבורג פרון.

ב-15 ביולי 2017 דיקאמונה חתם בפלטניאס מליגת העל היוונית.

ב-31 ביולי 2018 דיקאמונה חתם בבני סכנין מליגת העל, אך בספטמבר חתם בהארטס מליגת העל הסקוטית.

ב-6 באוגוסט 2020, דיקאמונה חתם בקילמרנוק.

ביולי , דיקאמונה חתם באוון גרדה קן.

==קריירה בינלאומית==
דיקאמונה שיחק בצעירותו בנבחרת הנוער של צרפת.

ב-1 במרץ 2016 דיקאמונה החליט לייצג את קונגו, דבר שהתאפשר הודות לשורשיו הקונגולזים. ב-17 במאי 2016 דיקאמונה ערך את הופעת הבכורה שלו בנבחרת בהפסד 0–2 ל.

==קישורים חיצוניים==

==הערות שוליים==

קטגוריה:כדורגלנים מהרפובליקה של קונגו
קטגוריה:כדורגלנים צרפתים
קטגוריה:הרפובליקה של קונגו: בלמי כדורגל
קטגוריה:בלמי כדורגל צרפתים
קטגוריה:קן: כדורגלנים
קטגוריה:כדורגלני לה האבר
קטגוריה:כדורגלני סדאן
קטגוריה:כדורגלני בני סכנין
קטגוריה:כדורגלני הארטס
קטגוריה:כדורגלני קילמרנוק
קטגוריה:כדורגלנים זרים בישראל
קטגוריה:כדורגלני נבחרת הרפובליקה של קונגו
קטגוריה:ספורטאים צרפתים באנגליה
קטגוריה:ספורטאים צרפתים ביוון
קטגוריה:ספורטאים צרפתים בישראל
קטגוריה:ספורטאים צרפתים בסקוטלנד
קטגוריה:ספורטאים זרים באנגליה
קטגוריה:ספורטאים זרים ביוון
קטגוריה:ספורטאים זרים בסקוטלנד
קטגוריה:צרפתים שנולדו ב-1990
קטגוריה:קונגולזים שנולדו ב-1990
ישנן דרומי

ישנן דרומי (שם מדעי: Somniosus antarcticus) הוא מין של כריש מהסוג ישנן החי רק באוקיינוסים של חצי הכדור הדרומי בקרבת אנטארקטיקה. הוא נפוץ בעומק 400–1,100 מטר מתחת לפני הים.
== מאפיינים ==
אורכו של כריש זה עד 4.4 מטרים והוא כריש חסר סנפיר גבי ובעל עיניים קטנות ועור אפור-ורדרד. הוא טורף ממארב הניזון בעיקר מסילוניות לרבות מדיונון עצום, חסר החוליות הכבד ביותר וממגוון דגים מסדרת הברקנאים מדגי Dissostichus eleginoides מקבוצת דגים אנטארקטיים. לעיתים רחוקות יותר נמצא בבטנו גם טרף של עופות ימיים או של יונקים ימיים קטנים. נקבת ישנן באורך 3.6 מטרים שנתפסה בצ'ילה הכילה דולפין לווייתני דרומי שלם בבטנה.

בעבר שויך מין כריש זה למינים ישנן גרינלנדי או לישנונן פסיפי, אך ב-2004 הוא הפך למין עצמאי.

==קישורים חיצוניים==

==הערות שוליים==

קטגוריה:בעלי חיים שתוארו ב-1939
קטגוריה:טקסונים שתוארו בידי גילברט פרסי וייטלי
קטגוריה:ישננים
קטגוריה:אנטארקטיקה: דגים
קטגוריה:מגה-פאונה של האוקיינוס הדרומי
קטגוריה:דגי האוקיינוס הדרומי
הדיוויזיה ה-335 (ורמאכט)

הדיוויזיה ה-335 (בגרמנית: 335. Infanterie-Division), הייתה דיוויזיה של הוורמכאט במהלך מלחמת העולם השנייה.

==היסטוריה==
הדיוויזיה הוקמה ב-15 בנובמבר 1940, והועמדה תחת פיקוד מקס דנרליין. במאי 1941 הוצבה הדיוויזיה בצרפת, ולאחר מכן הוצבה בברטאן, כחלק מהארמייה השביעית, ונותרה בצרפת עד לפברואר 1943, ואף השתתפה במבצע אנטון לכיבוש צרפת של וישי בנובמבר 1942. לאחר מכן נשלחה הדיוויזיה לאוקראינה, שם לחמה בקרבות הקשים באגן הדונייץ ובקרב דנייפר כחלק מארמיית הפאנצר הראשונה והארמייה השישית לסירוגין. לאחר מכן לחמה הדיוויזיה בקרבות באוקראינה וברומניה, ובאוגוסט 1944 היא הושמדה במבצע יאשי-קישינב, וב-9 באוקטובר 1944 פורקה הדיוויזיה באופן רשמי.

==מפקדים==
* מקס דנרליין (15 בנובמבר 1940 - 27 באוקטובר 1942)
* קרל קספר (27 באוקטובר 1942 - 7 בספטמבר 1943)
* זיגפריד רספ (7 בספטמבר 1943 - 30 ביוני 1944)
* ברכטל (30 ביוני 1944 - 9 באוקטובר 1944)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/335ID-R.htm אודות הדיוויזיה] באתר lexikon-der-wehrmacht

335
וסים סג'אד

וסים סג'אד (באורדו: وسیم سجاد; נולד ב-30 במרץ 1941) הוא פוליטיקאי ועורך דין פקיסטני שכיהן בשתי תקופות כהונה בלתי רצופות כנשיא פקיסטן בפועל מתוקף תפקידו כיושב ראש הסנאט של פקיסטן.

==ביוגרפיה==
סג'אד נולד בעיר ג'לנדהר שבמחוז פנג'אב, הודו הבריטית (כיום בהודו). אביו כיהן כשופט בבית המשפט העליון ובהמשך היה המפקח הראשי על הבחירות בפקיסטן. סג'אד למד בבית ספר תיכון בעיר אבוטאבאד ולאחר סיום לימודיו התקבל ללימודי משפטים באוניברסיטת פנג'אב שבלאהור. הוא זכה במלגת רודס והמשיך את לימודיו באוניברסיטת אוקספורד שם סיים ב-1967 לימודי תואר ראשון במשפט אזרחי ובתורת המשפט. ב-1968 הוא הוסמך כעורך דין באינר טמפל בלונדון. בשובו לפקיסטן הוסמך גם שם כעורך דין והצטרף לקולג' המשפטי של פנג'אב, שם הוא לימד משפט חוקתי בין השנים 1967 – 1977.

ב-1985 נבחר סג'אד כחבר בסנאט של פקיסטן מטעם מפלגת הליגה המוסלמית ומספטמבר 1986 ועד דצמבר 1988 שימש כשר המשפטים. עם סיום תפקידו הוא נבחר לתפקיד יושב ראש הסנאט וכיהן בתפקיד זה עד 1997. בתקופה זו הוא כיהן כממלא מקום נשיא פקיסטן בשתי תקופות כהונה קצרות בלתי רצופות לאחר התפטרויותיהם של ע'ולאם איסחאק ח'אן ושל פארוק לע'ארי ועד לבחירת נשיא קבוע לתפקיד. ב-1999 הצטרף סג'אד לקבוצה שתמכה בהפיכה הצבאית של הגנרל פרבז מושארף וב-2003 היה למנהיג סיעת הממשלה בסנאט עד לפרישתו מהחיים הפוליטיים ב-2008. בין השנים 2010 – 2012 הוא נבחר שוב לסנאט וכיהן כמנהיג סיעת האופוזיציה בסנאט. מאז פרישתו הסופית מהחיים הפוליטיים הוא משמש כנשיא האוניברסיטה הלאומית למחשבים ולמדעים.

ב-2002 הואשם סג'אד בשימוש בלתי ראוי בכלי רכב ובטלפונים של המדינה בעלות של מיליוני רופי פקיסטני. במשפטו הוא נדון לתשלום קנס אך לא נגזרה עליו תקופת מאסר.

==קישורים חיצוניים==
* 
* [http://prideofpakistan.com/detail-who-is-who.php?name=WasimSajjad&id=156 "Who is Who - Wasim Sajjad | Pride of Pakistan | Legal Services". prideofpakistan.com.]
* [https://antisystemic.org/satribune/www.satribune.com/archives/nov18_24_02/P1_waseem.htm Maryam Hussain (2002). "Wasim Sajjad off the Hook, while others rot in jail". South Asia Tribune.]

קטגוריה:נשיאי פקיסטן
קטגוריה:פוליטיקאים פקיסטנים
קטגוריה:עורכי דין פקיסטנים
קטגוריה:זוכי מלגת רודס
קטגוריה:ילידי 1941
הדיוויזיה ה-336 (ורמאכט)

הדיוויזיה ה-336 (בגרמנית: 336. Infanterie-Division), הייתה דיוויזיה של הוורמכאט במהלך מלחמת העולם השנייה.

==היסטוריה==
הדיוויזיה הוקמה ב-15 בדצמבר 1940, והועמדה תחת פיקוד יוהאן יואכים שטפר. במאי 1941 הוצבה הדיוויזיה בבלגיה, ולאחר מכן הוצבה בלה האבר ובברטאן, כחלק מהארמייה השביעית. במאי 1942 נשלחה הדיוויזיה לחזית המזרחית, שם לחמה במבצע מקרה כחול וחלק מיחידותיה אף השתתפו בקרב סטלינגרד. בהמשך לחמה הדיוויזיה במבצע סערת חורף כחלק מארמיית הפאנצר הרביעית והארמייה השישית לסירוגין. לאחר מכן לחמה הדיוויזיה בחצי האי קרים, כחלק מהארמייה ה-17, וב-31 במאי 1944 הושמדה הדיוויזיה ושרידיה צורפו לדיוויזיה ה-294.

==מפקדים==
* יוהאן יואכים שטפר (15 בדצמבר 1940 - 1 במרץ 1942)
* ולטר לוכט (1 במרץ 1942 - 11 ביולי 1943)
* וילהלם קונצה (11 ביולי 1943 - 8 בדצמבר 1943)
* וולף האגמן (8 בדצמבר 1943 - 31 במאי 1944)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/336ID-R.htm אודות הדיוויזיה] באתר lexikon-der-wehrmacht

336
בין אריזונה לנס ציונה

בין אריזונה לנס ציונה היא סדרה תיעודית שנוצרה על ידי חיים הכט ומשודרת בערוץ קשת 12 החל מאוגוסט 2018.

==רקע==
הסדרה עוסקת בישראלים הגרים בארצות הברית ובודקת מהם הגורמים המושכים ישראלים להתגורר במדינה זו, תוך השוואה לחיים בישראל. בסדרה משוחח חיים הכט עם ישראלים החיים בארצות הברית ובישראל, ועם אזרחי ארצות הברית שאינם ישראלים. הסדרה עוסקת ביתרונות החיים בארצות הברית, אך גם בחסרונות החיים במדינה.

את הסדרה יצר הכט בעקבות כך שבנו עבר להתגורר בארצות הברית. הסדרה נקראת "בין אריזונה לנס ציונה" בשל החריזה ביניהן. בעבר הגיש הכט את הסדרה "בין כרכור לסינגפור" שעסקה בהשוואה בין החיים בסינגפור לחיים בישראל.

==קישורים חיצוניים==
* 
* 

==הערות שוליים==

קטגוריה:תוכניות טלוויזיה ישראליות
קטגוריה:סדרות טלוויזיה תיעודיות ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:קשת: תוכניות וסדרות
ניסיון ההתנקשות בניקולאס מדורו

ניסיון ההתנקשות בנשיא ונצואלה ניקולאס מדורו היה ניסיון התנקשות שהתרחש ב-4 באוגוסט 2018 בשעה 17:40 בקראקס בזמן נאום שנשא ניקולאס מדורו במהלך מצעד צבאי שהועבר בשידור ישיר אשר במהלכו התפוצצו שני רחפני נפץ, לפי טענת גורמי הממשל, במטרה להתנקש בנשיא.

==דיווחים==
על פי מקורות שונים, התקיפה התבצעה בעזרת כלי טיס בלתי מאויש או רחפנים מצוידים בחומרי נפץ בזמן נאום שנשא מדורו לכבוד יום השנה ה-81 למשמר הלאומי הבוליבריאני של ונצואלה . מדורו עצמו לא נפגע מהפיצוצים, אך, לטענת גורמי הממשל, שבעה חיילי המשמר הלאומי נפצעו.

מנגד, מקורות שונים טוענים כי לא היה כלל ניסיון התנקשות וכי מדובר בפיצוץ בלוני גז בבניין סמוך.

בנאום שנשא כשעתיים לאחר האירוע, מדורו האשים את הימין הקיצוני במדינה, את נשיא קולומביה חואן מנואל סנטוס ואת גורמי הימין הקיצוני הקולומביאני באחריות לניסיון ההתנקשות, וטען שנעצרו מספר חשודים במעורבות באירוע. חואן מנואל סנטוס הכחיש את ההאשמות.

=== לקיחת אחריות ===
קבוצה בשם "Soldados de Franelas" (חיילים בחולצות T) הודיעה בטוויטר שהיא לוקחת אחריות על ניסיון החיסול, תוך שהיא טוענת שהרחפנים נפגעו מאש צלפים.

== הערות שוליים ==

קטגוריה:התנקשויות מצולמות
קטגוריה:ונצואלה: היסטוריה
קטגוריה:2018
קטגוריה:ניסיונות התנקשות
קטגוריה:תקיפות כטב"מים
נורנה שאמס

נורנה שאמס (באורדו: نورینا شمس; נולדה ב-18 ביוני 1997) היא שחקנית סקווש פקיסטנית מקצוענית ופעילה אקטיביסטית.

== תחילת דרכה ==
שאמס נולדה ב-18 ביוני 1997 בטימרגארה, שבצפון-מערב פקיסטן. היא גייסה את הכסף כדי לקנות את מחבט הסקווש הראשון שלה ונעליים על ידי מכירת קריקטורות פרי עטה לעיתון מקומי. בזמן המלחמה בצפון-מערב פקיסטן, נפגע ביתה פעמיים. בגיל 15 התחפשה לבן כדי לשחק קריקט, ושיחקה במשך שנה שלמה בנבחרת הנוער הלאומית, ולאחר שזהותה נחשפה, בנבחרת הבנות. כעבר זמן קצר בנבחרת הקריקט, היא החליפה כיוון לסקווש.

== קריירת ספורט ==
שאמס מדורגת במקום 125 בעולם ורביעית בפקיסטן בסקווש (נכון ל-2018), על ידי פדרציית הסקווש העולמית. היא מאומנת על ידי מונוואר זמאן, שהזאד מוהיבאללה חאן, אדיל חאן, וטאריק חאן.
בענפי הספורט השונים בהם שיחקה, זכתה שאמס במדליות רבות.

== אקטיביזם ==
שאמס נמנתה ברשימת 100 נשים מעוררות השראה של Paparazzi Magazine ב-2016. היא הייתה ברשימת 50 הנשים המשפיעות של פקיסטן ב-2016 ונרשמה בין 24 הדמויות מעוררות ההשראה של פקיסטן ב-2016 על ידי ה-UNDP. היא השתתפה בקליפ הווידאו "BEAT ME" של UNWOMEN, אשר יצא כחלק מקמפיין 16 ימי אקטיביזם נגד אלימות מבוססת-מגדר ב-2016, והוענק לה אחרי זה "תליון הכרה" מטעם ממשלת פקיסטן. שאמס פועלת נגד הטרדות מיניות בספורט, ובאופן ספציפי נגד הטרדה של נשים מוסלמיות בספורט ברחבי העולם. היא העביר TEDxTalk ב-2016 בנושא. שאמס זכתה בפרס גול ג'י ארט מספר פעמים. היא אלופת הדיבייט של פקיסטן שלוש פעמים. שאמס הוזמנה על ידי קרן מלאלה לנאום בפני ועידת האו"ם לסטטוס נשים ב-2017, תוך התמקדות בהעצמה כלכלית של נשים.

== הערות שוליים ==

קטגוריה:ספורטאיות פקיסטניות
קטגוריה:רוכבות אופניים
קטגוריה:שחקני קריקט
קטגוריה:פקיסטניות שנולדו ב-1997
מוחמד מיאן סומרו

מוחמד מיאן סומרו (בסינדית: محمد میاں سومرو; נולד ב-19 באוגוסט 1950) הוא פוליטיקאי ובנקאי פקיסטני שכיהן כיושב ראש הסנאט של פקיסטן בין השנים 2003 – 2008.

סומרו הוא בן למשפחה רבת השפעה ממחוז סינד שהייתה פעילה בפוליטיקה הלאומית החל משנת 1923. אביו, אחמד מיאן סומרו, היה סגן יושב הראש של האספה המחוזית של מערב פקיסטן וחבר הסנאט והיה פעיל בהקמת מערכת הוועדות של הסנאט. סומרו הוא גם נכדו של פוליטיקאי, ח'אן בהדור חג'י מולה בוקס סומרו. הוא שימש כממלא מקום ראש ממשלת פקיסטן מנובמבר 2007 ועד לאחר הבחירות הכלליות שהתקיימו בפברואר 2008 וכן כממלא מקום נשיא פקיסטן לאחר התפטרותו של פרבז מושארף באוגוסט 2008, בשני המקרים בתוקף תפקידו כיושב ראש הסנאט.

==קריירה בנקאית==
סומרו הוא בנקאי בעל הכרה בינלאומית ובתוקף זה שימש במגוון משרות בכירות הן בארצו והן מחוצה לה בארגונים לאומיים ובינלאומיים. בין שאר המוסדות בהם עבד נמנים: בנק אוף אמריקה, הבנק הבינלאומי של תימן, בנק פייסל האסלאמי של בחריין, בנק MCB הפקיסטני, בנק זראי טרקיאטי (לשעבר, הבנק לפיתוח חקלאי של פקיסטן), הבנק הלאומי של פקיסטן ועוד. סומרו זכה להכרה רבה על הישגיו במהלך עבודתו בארגונים אלו. הוא גם היה פעיל מאוד בהקמת מערכת המיקרו אשראי בפקיסטן. הוא גם חבר במועצת המנהלים של חברת בת של רויאל דאטש של הפקיסטנית.

==קריירה פוליטית==
תפקידו הציבורי הראשון של סומרו היה מושל מחוז סינד, תפקיד בו הוא כיהן החל ממאי 2000. בדצמבר 2002 הוא התפטר מתפקידו והתמודד בבחירות לסנאט. בפברואר 2003 הוא נבחר לסנאט ובמרץ אותה שנה הוא נבחר כיושב ראש הסנאט.

בנובמבר 2007, לאחר התפטרותו של ראש ממשלת פקיסטן, שווכת עזיז, שימש סומרו כממלא מקומו עד לעריכת הבחירות הכלליות בפברואר 2008 והשבעתו במרץ של ראש הממשלה החדש, יוסוף רזא גילאני.

באוגוסט 2008, עם התפטרותו של נשיא פקיסטן פרבז מושארף, הפך סומרו באופן אוטומטי, כמתחייב בחוקת פקיסטן, לממלא מקומו. החוקה מחייבת לקיים בחירות לנשיא לא יאוחר מחודש לאחר התפטרותו של הנשיא הקודם. לפיכך, ב-9 בספטמבר אותה שנה הושבע הנשיא הנבחר אסיף עלי זרדארי במקומו של סומרו.

מאז פרישתו מהחיים הפוליטיים משמש סומרו כחבר בחבר הנאמנים של האוניברסיטה למנהל ולטכנולוגיה בלאהור.

==קישורים חיצוניים==

==הערות שוליים==

קטגוריה:נשיאי פקיסטן
קטגוריה:ראשי ממשלת פקיסטן
קטגוריה:פוליטיקאים פקיסטנים
קטגוריה:בנקאים
קטגוריה:פקיסטנים שנולדו ב-1950
מחלף יקנעם

מחלף יקנעם הוא מחלף הממוקם בכניסה ליקנעם עילית. הוא מפגיש בין הכבישים 6 ו-722. המחלף נפתח לתנועה ב-14 בנובמבר 2018.

המחלף נבנה במסגרת מיזם הארכת כביש 6 לצפון במקטע מחלף אליקים–מחלף סומך. עם פתיחתו, כביש 6 התארך צפונה עד מחלף העמקים, ומאוחר יותר נפתח קטע נוסף שממשיך עד מחלף סומך.

המחלף צמוד להר הכרמל ולאזור התעשייה של יקנעם עילית.

==מבנה המחלף==
המחלף מורכב משני חלקים: חלקו המרכזי הוא מיזוגו של כביש 722 לתוך כביש 6 וחלקו השני הוא החיבור של כביש 722 בצומת מרומזר עם רחוב כרמל ביקנעם.

המגיעים מדרום (בכביש 6) יכולים להמשיך לכביש 722 לכיוון יקנעם או להמשיך בכביש 6 על רמפת עליה לגשר מעל רחוב הכרמל, דרך מנהרות יקנעם אל מחלף תל קשיש.

המגיעים מכביש 722 עוברים במעבר תת-קרקעי מתחת לכביש 6 ומשתלבים בו במסלול האצה.מימין כביש 70 (כיום כביש 722) והכניסה ליקנעם עילית, במרכז צומת הכניסה לאוסם, משמאל כביש 6

== הערות שוליים ==

יקנעם
קטגוריה:יקנעם עילית: תחבורה
קטגוריה:יקנעם עילית: מבנים
יחסי בנין–דנמרק

יחסי בנין–דנמרק הם יחסי החוץ בין רפובליקת בנין לבין ממלכת דנמרק. בנין מחזיקה שגרירות בקופנהגן (מאז 2005), בעוד שדנמרק אינה מיוצגת בבנין כלל, השגרירות של דנמרק בבורקינה פאסו אמונה על בנין. בשנת 2017, סיוע הפיתוח הדני בבנין הסתכם בסך מעל 236 מיליון כתר דני (36 מיליון דולר אמריקאי). דנמרק היא אחת מתורמות הסיוע הגדולות ביותר בבנין. בשנת 2011, סך ההשקעות הדניות בבנין הסתכמו ב-60 מיליון דולר.

== סיוע דני ==
המטרה העיקרית בסיוע הדני היא הפחתת העוני בבנין. סיוע הפיתוח הדני בבנין החל ב-1969. בין השנים 1969 ל-1992, סיוע הדני התמקד בפיתוח הפרויקטים שעוסקים במים ובחשמל. בשנת 1978, בהכוונת האו"ם, דנמרק ובנין הביעו רצון לחזק את שיתוף הפעולה ואת היחסים הלבביים בין המדינות. במסגרת הגברת היחסים הכלכליים בין המדינות, דנמרק הסכימה להלוות לבנין 50 מיליון כתר דני. בפברואר 1992, דנמרק העניקה לבנין סיוע כספי בשווי 100 מיליון כתר דני. 

דנמרק העניקה מספר רב של סיועים שמסתכמים במעל 171 מיליון כתר דני במגזר החקלאות ו-198.5 מיליון כנר דני במגזר החינוך בבנין. סוכנות הפיתוח הדנית הבינלאומית והבנק העולמי סייעו לפיתוח מגזר המנגנון בבנין. ביולי 2011, דנמרק העניקה לבנין סיוע הומניטרי בשווי 300,000 כתר דני עבור אנשים שנפגעו מהשיטפונות במדינה.

== קישורים חיצוניים ==

* [https://web.archive.org/web/20110903213852/http://www.ambabenin.dk/ אתר השגרירות של בנין בדנמרק]

== הערות שוליים ==
רוסיה הקרימינלית

רוסיה הקרימינלית או רוסיה הפלילית (ברוסית: Криминальная Россия) הוא שמה של תוכנית טלוויזיה רוסית, המהווה סדרת סרטי תעודה על העולם הפשע של ברית המועצות ורוסיה וכוללת תחקירים על הנושא. התוכנית שודרה תחילה ברשת NTV לפני שעברה לערוצי טלוויזיה רוסיים אחרים ושודרה מ-24 ביוני 1995 עד 25 בנובמבר 2014.

הסדרה עובדה לגרסה לטבית ברשת TV5 Riga שהפיקה את התוכנית "לטביה הקרימינלית".
== פיתוח ==
הרעיון של התוכנית שייך למפיק האמריקאי דוד גמבורג, שהיה לו ניסיון עם כוכבים הוליוודיים כגון ארנולד שוורצנגר, דולף לונדגרן ורובין ויליאמס. לאחר שעבר לרוסיה, הוא הזמין את ההנהלה של ערוץ NTV לנהל ניסוי וליצור שבעה פרקים של "רוסיה הקרימינלית", במשך חצי שעה כל אחד. על פי זיכרונותיו של גמבורג, הוא "לא ציפה שזה יהיה כל כך מוצלח ושהעבודה תימשך כל כך הרבה שנים".
== פרקי הסדרה ==
בין הפרקים של רוסיה הקרימינלית היו על רוצחים סדרתיים כמו אנדריי צ'יקטילו, סרגיי גולובקין, סרגיי ריאחובסקי, אלכסנדר ספסיבצב, ולדימיר מוחנקין, סרגיי שיפילוב, מקסים פטרוב, אך גם על אירועים כמו המלחמה הקרימינלית בטוליאטי, המלחמה הקרימינלית בקסימוב, חטיפות ילדים, על ארגון הפשע סלונובסקאיה ארגון הפשע וליקולוקסקאיה, ארגון הפשע נובוקוזנצקאיה וארגון הפשע נחודקינסקאיה, אודות לב סבנקוב, ולדימיר לוין והרוצח השכיר אלכסנדר סולוניק.

החל מעונת 2009 יצא התוכנית בשם "כרוניקות קרימינליות" בערוץ הראשון. בין הפרקים החדשים שיצאו היו על ארגון הפשע סלונובסקאיה, אודות סרגיי טקאץ'.

החל מעונת 2014 יצא התוכנית בשם "רוסיה הקרימינלית. התרה" בערוץ TV Center. בין הפרקים החדשים שיצאו היו על המלחמה הקרימינלית בקסימוב, אודות ויאצ'סלב איוואנקוב, אלכסנדר סולוניק, ולדימיר מוחנקין ומקסים פטרוב.

== קישורים חיצוניים ==

* [http://www.tvc.ru/channel/brand/id/1721 עמוד בערוץ TV Center] 

קטגוריה:סדרות טלוויזיה רוסיות
קטגוריה:ערוץ 1 הרוסי: תוכניות וסדרות
קטגוריה:NTV: תוכניות וסדרות
קטגוריה:TV Center
דיוויזיית השדה השביעית של הלופטוואפה

דיוויזיית השדה של הלופטוואפה השביעית (בגרמנית: 7. Luftwaffen-Feld-Division), הייתה דיוויזיה של הוורמכאט במהלך מלחמת העולם השנייה.

==היסטוריה==
הדיוויזיה הוקמה ב-9 באוקטובר 1942, והועמדה תחת פיקוד וולף פון בידרמן. ב-12 בדצמבר 1942 הוכנסה הדיוויזיה לפעולה בחזית המזרחית כחלק מקבוצת ארמיות דון, ולחמה עימה במבצע סערת חורף. הדיוויזיה ספגה אבדות קשות, ובמרץ 1943 הושמדה הדיוויזיה, ושרידיה צורפו לדיוויזיית השדה של הלופטוואפה ה-15.

==מפקדים==
* וולף פון בידרמן (9 באוקטובר 1942 - 28 בנובמבר 1942)
* אוגוסט קלסנר (28 בנובמבר 1942 - 3 בינואר 1943)
* ויליבאלד ספאנג (3 בינואר 1943 - פברואר 1943)

==קישורים חיצוניים==
* [http://www.ww2.dk/ground/infanterie/lfd7.htm דיוויזיית השדה של הלופטוואפה ה-7] באתר www.ww2

7
חופת מיין

חופת מיין (על שם האזור הגאוגרפי שסביבות נהר המיין בגרמניה, נקראת גם חופה דמיין) היא טקס חופה שהיה נהוג ביהדות אשכנז, בנוסף לטקס החופה הרגיל.

==רקע==
בעוד שבטקס הנישואים המוכר כיום מברכים ברכת חתנים פעם אחת לפני הסעודה (במהלך טקס החופה), במסכת סופרים מובא מנהג לברך ברכת חתנים בבוקר ובערב, קודם הסעודה. מנהג זה הגיע ככל הנראה כדי לצאת ידי השיטות שסוברות שאין לברך ברכת חתנים קודם החופה, ושתי החופות היו שתי צורות של חופות לצאת ידי כל השיטות. 

המנהג לקיים שתי חופות נמשך בתקופת הגאונים והראשונים. בתשובות הגאונים מרב שר שלום גאון, נאמר שגם ברכת החתנים נאמרת בבוקר, ואף שבע ברכות, וכן הובא בספר תניא רבתי. במחזור ויטרי ובספר האורה מחו על המנהג. בשו"ת גינת ורדים ניתן למצוא סימוכין למנהג. במקומות בהם היה נהוג טקס זה, היה הוא עיקר מעשה הנישואין, וטקס החופה השני היה לקידושין. לקיחת הכלה בידה, הוא הקנין של החופה, על פי דברי התלמוד "מסירתה זו היא כניסת לחופה".

==צורת הטקס==
לפני תפילת שחרית של יום החתונה, הולכים המשתתפים בטקס לבית אבי החתן ומלווים את החתן לחצר בית הכנסת או לפתח אולם החתונה. הרב מוליך את החתן למקום החופה, כשהמשתתפים מלווים את החתן בלפידי אש תוך כדי שירה. הרב מושיב את החתן על ספסל, כשבינתיים הולכים לבית הכלה להביאה למקום החופה. הכלה הולכת עם חברותיה ומלוותיה, כשפניה מכוסות בבד, ושתי השושבינות מוליכות אותה. בבוא הכלה, מעמיד הרב את החתן ומוליכו לקבל את פני הכלה, כשלצידם הולכים כמה מחשובי הקהל. החתן הושיט את ידו לכלה, בעוד הרב אוחז בידו, והזוג מתיישב על הספסל. הציבור משליך חיטים על הזוג וקורא לעברם: "פרו ורבו". הזוג יושב יחד על הספסל. לאחר זמן קצר השושבינות מחזירות את הכלה לביתה, והחתן הולך לבית הכנסת לתפילת שחרית, כשהקהל והילדים מובילים אותו. 

בשונה ממנהגי הראשונים, בחופת מיין לא ברכו ברכת חתנים וברכת נישואין במהלך חופת הבוקר, אלא רק בחופה ובקידושין בערב. סימוכין למנהג זה, נמצא בהגהות מרדכי, שניתן להקדים את החופה לקידושין, ולכן בברכת החתנים חותמים "על ידי חופה וקידושין", חופה לפני קידושין.

מנהגים דומים ניתן למצוא בתוספות המביאים מנהג שמוליכים את הכלה לבית החתן בבוקר יום החופה. ובתקופות מאוחרות יותר, בפולין נהגו לבוא בבוקר יום החופה לכסות את פני הכלה.

==המנהג כיום==
בעקבות חורבן קהילות גרמניה והגירת רוב יהודי גרמניה לארצות הברית וישראל, פסקו רוב יוצאי גרמניה מלערוך חופת מיין (כמו גם מנהגים נוספים). אולם, מעטים מיוצאי גרמניה ממשיכים גם כיום נוהגות לערוך את טקס חופת מיין, ואף מציבים את הדבר כתנאי לשידוך עם ילדיהם.

==לקריאה נוספת==
*בנימין שלמה המבורגר, "שתי חופות ביום הנישואין" ו"חופת מיין", בתוך שרשי מנהג אשכנז ד, מכון מורשת אשכנז, בני ברק תשס"ד, עמ' 463–583.

==הערות שוליים==

קטגוריה:נישואים ביהדות
קטגוריה:יהדות אשכנז
רכס ואפאק

רכס ואפאק (באנגלית: Wapack Range) המכונה גם רכס פאק מונאדנוק (באנגלית: Pack Monadnock Range) הוא רכס הרים שאורכו 32 קילומטרים המצוי בדרום מדינת ניו המפשייר, וסמוך לגבול המדינה עם מדינת מסצ'וסטס שבצפון-מזרח ארצות הברית. 

הרכס ידוע בנופים הנשקפים ממנו, ופסגותיו החשופות (שגובהן נע בין 550 ל-700 מטרים מעל פני הים) מהן ניתן לראות את הנוף.

שטח הרכס 1,056 קמ"ר, כאשר 95% משטחו של הרכס מצוי בניו המפשייר, ו-5% מצוי במסצ'וסטס.

שביל ואפאק, אחד משבילי ההליכה הראשונים בארצות הברית, עובר על הרכס (אורכו של השביל 35 קילומטרים).

רכס ואפאק הוא גם קצהו הצפונית של שביל מידסטייט שאורכו 140 קילומטרים.  

הרכס, שכיוונו צפון-דרום, מורכב מסלעי צפחה וקוורציט מותמרים.

הרכס ממוקם בין העיירות ניו איפסוויץ', טמפל, שרון, פטרבורו, וגרינפילד שבניו המפשייר, לעיירות אשברנהאם ואשבי שבמסצ'וסטס. 

הפסגות העיקריות ברכס הן הר ואטאטיק, הר פראט, הר ניו איפסוויץ', הר בארט, הר קידר, הר טמפל, הר פאק מונאדנוק, והר פאק מונאדנוק הצפוני.

חלקים ניכרים משטחו של הרכס הם פארקים מדינתיים, יערות מדינתיים, או שמורות טבע.

הפארק המדינתי מילר - הפארק המדינתי הראשון של ניו המפשייר, ממוקם על הר פאק מונאדנוק. 

אגודה לשימור הרכס - "אגודת חברי ואפאק" נוסדה בשנת 1980, במטרה לשמור על שביל ואפאק.

== קישורים חיצוניים==
* [http://www.wapack.org/ אתר חברי ואפאק]
* [http://www.peakbagger.com/range.aspx?rid=161049 רכס ואפאק] באתר peakbagger
* [http://www.peakbagger.com/range.aspx?rid=161049 מפת שביל ואפאק]
* [https://mapcarta.com/22534182 תצלום לוויין של רכס ואפאק]

==הערות שוליים==

ואפאק
ואפאק
אביעד דגן

אביעד דגן (נולד בשנת 1973) הוא קצין צה"ל בדרגת אלוף אשר שימש כראש מנהלת הטרנספורמציה הדיגיטלית. קודם לכן כיהן כמפקד בסיס חצרים בחיל האוויר הישראלי. מיועד לתפקיד ראש אגף התקשוב וההגנה בסב"ר.

==ביוגרפיה==
אביעד דגן נולד בשנת 1973. למד בתיכון אמי"ת בר-אילן שברמת גן.
התגייס לצה"ל ב-1991 וביוני 1993 סיים קורס טיס מס' 128 במגמת נווטי קרב. שירת בטייסת 105 ("העקרב") והיה אחראי על קליטת טילי חנית זהב בטייסת. הוא השתחרר משירות הקבע ב-1998. בשירות המילואים שירת בטייסת 105 ובצוות ההקמה של טייסת 119 ("העטלף") כטייסת מטוסי F-16I סופה.

דגן היה שותף להקמת שלוש חברות הזנק בתחום הסלולר והמידע. ב-2001 מונה למנהל מוצר בחברת StoreAge. ב-2004 היה ממקימי החברה שפיתחה את יישומון החנייה פנגו.

ב-2005 התגייס מחדש לשירות הקבע. הוא שימש סמ"ט א' בטייסת 253 ("הנגב"), השתתף בגיחת התקיפה הראשונה של מטוסי F-16I "סופה" ובתקיפת הכור הגרעיני בסוריה. שירת כראש מדור עומק במחלקת המבצעים של החיל. ב-2009 מונה לנציג חיל האוויר בפיקוד הצפון ושירת כראש צוות צפון ביחידה לשיתוף פעולה בחיל האוויר. בשנים 2010 – 2013 שימש מפקד טייסת 201, "האחת", טייסת מטוסי F-16I "סופה". כמפקד הטייסת הוביל אותה בתקיפת שיירת הנשק הסורית במחוז ריף דמשק שבסוריה, התקיפה הראשונה של חיל האוויר בסוריה במסגרת המערכה בין המלחמות. ב-2013 מונה למפקד היחידה לשיתוף פעולה וב-2014 מונה לראש מחלקת השתתפות במטה חיל האוויר. בדצמבר 2015 מונה למפקדו הראשון של המטה המבצעי למודיעין ואש בפיקוד הצפון. באוגוסט 2018 מונה למפקד בסיס חצרים. הוא פיקד על הבסיס במהלך מבצע שומר החומות ואף השתתף בגיחת הפצצה ברצועת עזה. באוגוסט 2021 סיים את תפקידו.

בספטמבר 2021 מונה לראש מנהלת הטרנספורמציה הדיגיטלית באגף התקשוב. תפקיד אותו סיים בספטמבר 2023.

במלחמת חרבות ברזל לחם דגן כנווט קרב בטייסת 201 והשתתף בהתגוננות מפני התקיפה האיראנית על ישראל. 

ב-29 באוגוסט 2024 הוענקו לדגן דרגות אלוף לקראת כניסתו לתפקיד ראש אגף התקשוב וההגנה בסב"ר.<ref></ref> 

דגן בעל תואר ראשון במדעי המחשב מאוניברסיטת בר-אילן, תואר שני במשפטים מאוניברסיטת בר-אילן ותואר שני בביטחון לאומי מהאוניברסיטה לביטחון לאומי בוושינגטון די. סי. נשוי לרונית ואב לארבעה.

==קישורים חיצוניים==

* 
* 
* 
* 
*
==הערות שוליים==

קטגוריה:אלופי צה"ל
קטגוריה:מפקדי בסיס חצרים
קטגוריה:נווטי חיל האוויר הישראלי
קטגוריה:יזמי היי-טק ישראלים
קטגוריה:בוגרי אמי"ת גוש דן
קטגוריה:בוגרי אוניברסיטת בר-אילן
קטגוריה:בוגרי האוניברסיטה לביטחון לאומי
קטגוריה:ראשי מחלקת השתתפות בחיל האוויר
קטגוריה:ישראלים שנולדו ב-1973
קטגוריה:מפקדי היחידה לשיתוף פעולה
קטגוריה:חיילי צה"ל במלחמת חרבות ברזל
הדיוויזיה ה-91 (ורמאכט)

הדיוויזיה ה-91 (בגרמנית: 91. Infanterie-Division), הייתה דיוויזיה של הוורמכאט במהלך מלחמת העולם השנייה.

==היסטוריה==
הדיוויזיה הוקמה ב-15 בינואר 1944, והועמדה תחת פיקוד ברונו אורטלר. במרץ 1944 הפכה הדיוויזיה לדיוויזיה מוטסת, וזמן קצר לאחר מכן היא הוצבה בנורמנדי. ב-6 ביוני 1944 צנחו בשטח הדיוויזיה לוחמי הדיוויזיה המוטסת ה-101, ובמהלך הקרבות נהרג מפקד הדיוויזיה וילהלם פאליי. הדיוויזיה לחמה במהלך המערכה בנורמנדי, ובאוגוסט 1944 הושמדה הדיוויזיה. בנובמבר אותה שנה הוקמה הדיוויזיה מחדש, אולם עד מהרה שונה שמה לדיוויזיה ה-344.

==מפקדים==
* ברונו אורטנר (15 בינואר 1944 - 25 באפריל 1944)
* וילהלם פאליי (25 באפריל 1944 - 6 ביוני 1944)
* ברנהרד קלוסטרקמפר (6 ביוני 1944 - 10 ביוני 1944)
* אויגן קניג (10 ביוני 1944 - 10 באוגוסט 1944)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/91ID.htm הדיוויזיה ה-91] באתר lexikon-der-wehrmacht

91
דויד מתאוס

דויד מתאוס רמאחו (בספרדית: David Mateos Ramajo; נולד ב-22 באפריל 1987) הוא כדורגלן ספרדי המשחק בעמדת הבלם.

==קריירה==
מתאוס החל לשחק כדורגל במחלקת הנוער של ריאל מדריד, אליה הצטרף בגיל 12. בעונת הצטרף לקבוצת המילואים של המועדון, ובינואר נקרא לראשונה לסגל הקבוצה הראשונה של המועדון. לאחר מינויו של ז'וזה מוריניו לאימון הקבוצה, חתם מתאוס על חוזה מקצועי במועדון. ב-23 בנובמבר 2010 ערך את הופעת הבכורה שלו בקבוצה, בניצחון 4–0 על אייאקס במסגרת שלב הבתים של ליגת האלופות.

ב-29 בינואר 2011 הושאל מתאוס לא.א.ק. אתונה מליגת העל היוונית עד לסיום העונה. בקיץ הושאל לריאל סרגוסה, וב-11 בספטמבר ערך את הופעת הבכורה שלו בליגת העל הספרדית. בעונת חזר מתאוס לקבוצת המילואים של ריאל מדריד, וב-2 בספטמבר 2013 עזב את המועדון וחתם בפרצווארוש מליגת העל ההונגרית. ב-29 ביולי 2015 חתם מתאוס באורלנדו סיטי מה-MLS, וב-3 במרץ 2017 שוחרר מהקבוצה. לקראת עונת חזר מתאוס לספרד וחתם בריאל מורסיה.

ב-30 ביולי 2018 הגיע מתאוס לישראל וחתם בהפועל חדרה מליגת העל. ב-27 ביוני 2019 חתם בהפועל רעננה. ב-21 ביולי 2020 חתם מתאוס בהפועל אום אל-פחם מהליגה הלאומית.

ב-15 באפריל 2022 חתם בגואנגשי פינגואו האילאו מהליגה הסינית הראשונה.

==קישורים חיצוניים==

==הערות שוליים==

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:מדריד: כדורגלנים
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:כדורגלני א.א.ק. אתונה
קטגוריה:כדורגלני ריאל סרגוסה
קטגוריה:כדורגלני פרנצווארוש
קטגוריה:כדורגלני אורלנדו סיטי
קטגוריה:כדורגלני ריאל מורסיה
קטגוריה:כדורגלני הפועל חדרה
קטגוריה:כדורגלני הפועל רעננה
קטגוריה:כדורגלני הפועל אום אל-פחם
קטגוריה:כדורגלני ד'ה סטרונגסט
קטגוריה:כדורגלנים זרים בישראל
קטגוריה:ספורטאים ספרדים ביוון
קטגוריה:ספורטאים זרים בהונגריה
קטגוריה:ספורטאים זרים בארצות הברית
קטגוריה:ספורטאים ספרדים בישראל
קטגוריה:ספורטאים זרים בבוליביה
קטגוריה:ספורטאים זרים בסין
קטגוריה:ספרדים שנולדו ב-1987
קייטי הופקינס

קייטי הופקינס (באנגלית: Katie Olivia Hopkins; נולדה ב-13 בפברואר 1975) היא אשת מדיה בריטית, מגישת תוכניות רדיו ומנחת טלוויזיה, זוכת פרס ארגון הנשים הבריטי בקולנוע ובטלוויזיה. בעלת טור בעיתון הבריטי סאן והחל מ-2015 גם באתר האינטרנט של הדיילי מייל.

הואשמה בגזענות על ידי עיתונאים, קבוצת אינטרס ופוליטיקאים על דעותיה בנושא מהגרים. תפקידה כפרזנטורית של תחנת הרדיו LBC הופסק ב-2017 בשל "ציוצים" בטוויטר בנוגע לפיגועים שאירעו במנצ'סטר. ב-2018 הצטרפה לאתר המדיה הקנדי The Rebel Media. הופקינס התבטאה מספר פעמים על רצח עם של אנשים לבנים. ידועה כאוהדת ישראל, אף על פי שהיו גם מי שהאשימוה באנטישמיות.

בינואר 2020 חברת טוויטר השעתה את פעילותה של הופקינס ברשת החברתית, לה היו מעל למיליון עוקבים, בטיעון שהיא מפיצה שנאה.

==קורות חיים==
הופקינס נולדה ב-13 בפברואר 1975 בברנסטייפל, דבון - מחוז בדרום-מערב אנגליה. אביה היה מהנדס חשמל ואמה כספרית בבנק. בילדותה גדלה בבידפורד ולמדה בבית ספר קתולי. הופקינס המשיכה ללמוד כלכלה באוניברסיטת אקסטר ואת סופי השבוע שלה בילתה באקדמיה לקצינים של חיל המודיעין של הצבא הבריטי. היא השלימה את הכשרתה הצבאית באקדמיה הצבאית המלכותית בסנדהרסט, אך סבלה מאפילפסיה במהלך קורס הסיום, ולכן לא זכתה למינוי. במקום, היא הצטרפה לחברה לייעוץ עסקי במנהטן עד 2005, ובספטמבר 2006 הצטרפה למשרד המטאורולוגיה הבריטי בתור יועצת מיתוג עולמי.

==טלוויזיה==
===תוכניות מציאות===
====המתמחה====

בזמן שהייתה בתקופת הניסיון במשרד המטאורולוגיה, הופקינס השתתפה בעונה השלישית של תוכנית המציאות "המתמחה" של דונלד טראמפ בגרסה הבריטית בשנת 2006. באותה העונה, הפרס היה משרה תחת איש העסקים אלאן שוגר בשכר של 100,000 פאונד. להופקינס הוצעה התמודדות בתוכנית הגמר, אך היא סרבה. הפרק זכה לרייטינג של 6.2 מיליון איש.

====תוכניות מציאות====
הופקינס השתתפה בתוכניות מציאות נוספות כגון: אני סלבריטי, תוציאו אותי מכאן והאח הגדול - סלבריטי, שם סיימה במקום השני.

====תוכניות טלוויזיה====
הופקינס הופיעה בתוכניות פאנל וקומדיה רבות כגון "The Friday Night Project", "Loose Women", "Reality Bites".
ב-2015 הנחתה תוכנית אירוח בטלוויזיה "If Katie Hopkins Ruled the World" ברשת TLC. במסגרת התוכנית צולמו שבעה פרקים ולאחריהם היא בוטלה עקב נתוני מדרג נמוכים.

==חיים אישיים==
הופקינס נישאה לראשונה בספטמבר 2004 לדמיאן מק'קיני - נחת בריטי, להם נולדו שתי בנות. נישאה בשנית למארק קרוס ב-2010, חתונתם צולמה לתוכנית המציאות ארבע חתונות.
הופקינס סבלה מאפילפסיה חריפה שהתפרצה בשנות העשרה המאוחרות שלה. ב-2016 עברה ניתוח בו הוסרו חלקים ממוחה כדי למנוע את התקפי האפילפסיה.

==קישורים חיצוניים==

* 
* 
* 
* 
* [https://www.youtube.com/watch?v=iNrIGyzZDzo "20 מיליון בריטים כמוני תומכים בישראל": העיתונאית שנלחמת בתקשורת הבריטית], ראיון לכאן 11, באתר יוטיוב.

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מנחות טלוויזיה בריטיות
קטגוריה:נשות עסקים בריטיות
קטגוריה:שדרניות רדיו וטלוויזיה
קטגוריה:מחלוקות בטוויטר
קטגוריה:מתחרי האח הגדול (בריטניה)
קטגוריה:בוגרות אוניברסיטת אקסטר
קטגוריה:בריטיות שנולדו ב-1975
קטגוריה:בריטים שנולדו ב-1975
פרס אוסקר להישגים מיוחדים

פרס אוסקר להישגים מיוחדים (באנגלית: Special Achievement Academy Award) הוא פרס אוסקר הניתן מטעם האקדמיה האמריקאית לקולנוע להישגים התורמים באופן יוצא דופן לסרט קולנוע, אשר לא מוענק בגינם פרס באף אחת מקטגוריות הפרסים הקבועות של האקדמיה. בשנות ה-70 וה-80 הוענק הפרס כמעט מדי שנה, אך מאז 1990 הוא חולק פעמיים בלבד – בשנת 1995 לג'ון לאסיטר (צעצוע של סיפור) ובשנת 2017 לאלחנדרו גונסלס איניאריטו (Flesh and Sand).

הפרס חולק לראשונה בטקס פרסי אוסקר ה-45 אשר נערך בשנת 1973 (בו הוענקו פרסים לסרטים שיצאו בשנת 1972). החל משנת 2009 מוענק הפרס במהלך טקס פרסי הנאמנים ("Governors Awards") בו מחולקים גם פרס אוסקר לשם כבוד, הפרס לזכר אירווינג תלברג ופרס ז'אן הרשולט לפעילות הומניטרית.

==רשימת הזוכים בפרס==
{| class="wikitable sortable" width="880" style="text-align:center"
|-
! width="60"| שנה
! width="280"| זוכים
! width="280"| הישג
! width="260"| סרט
|-
| 1972 || אל. בי. אבוט ואיי. די. פלאוורס || אפקטים חזותיים || הרפתקה בפוסידון
|-
| 1974 || גלן רובינסון, אלברט וייטלוק ופרנק ברנדל || אפקטים חזותיים || רעידת אדמה 
|-
|rowspan="2"| 1975 || פיטר ברקוס || אפקטי קול || rowspan="2" | ההינדנבורג
|-
| גלן רובינסון ואלברט וייטלוק || אפקטים חזותיים
|-
|rowspan="2"| 1976 || גלן רובינסון, קרלו רמבאלדי ופרנק ואן דר ויר || אפקטים חזותיים || קינג קונג
|-
| גלן רובינסון, אל. בי. אבוט ומת'יו יוריצ'יץ' || אפקטים חזותיים || בריחתו של לוגן 
|-
|rowspan="2"| 1977 || בן ברט || קולות || מלחמת הכוכבים
|-
| פרנק וורנר || עריכת אפקטי קול || מפגשים מהסוג השלישי
|-
| 1978 || לס בואי, קולין צ'ילברס, דניס קופ, רוי פילד, דרק מדינגס וזוראן פריסיץ' || אפקטים חזותיים || סופרמן
|-
| 1979 || אלן ספלט || עריכת קול || הסייח השחור 
|-
| 1980 || בראיין ג'ונסון, ריצ'רד אדלנד, דניס מורן וברוס ניקולסון || אפקטים חזותיים || מלחמת הכוכבים: האימפריה מכה שנית
|-
| 1981 || בן ברט וריצ'רד אנדרסון || עריכת אפקטי קול || שודדי התיבה האבודה
|-
| 1983 || ריצ'רד אדלנד, דניס מורן, קן ראלסטון ופיל טיפט || אפקטים חזותיים || מלחמת הכוכבים: שובו של הג'דיי
|-
| 1984 || קיי רוז || עריכת אפקטי קול || הנהר
|-
| 1987 || סטפן האנטר פליק וג'ון פוספיסיל || עריכת אפקטי קול || רובוקופ
|-
| 1988 || ריצ'רד ויליאמס || בימוי אנימציה || מי הפליל את רוג'ר רביט
|-
| 1990 || אריק ברוויג, רוב בוטין, טים מקגוברן ואלכס פונק || אפקטים חזותיים || זיכרון גורלי
|-
| 1995 || ג'ון לאסיטר || סרט ההנפשה הממוחשבת הראשון באורך מלא || צעצוע של סיפור
|-
| 2017 || אלחנדרו גונסלס איניאריטו || מציאות מדומה || Flesh and Sand 
|}

==קישורים חיצוניים==
* [http://www.oscars.org האקדמיה האמריקאית לקולנוע], האתר הרשמי
* [http://www.oscar.com אתר טקס האוסקר]
* [http://www.imdb.com/oscars פרס אוסקר במסד הנתונים IMDb]

*
קטגוריה:פרס אוסקר
יחסי דנמרק–טאיוואן

יחסי דנמרק–טאיוואן הם יחסי החוץ המורכבים שבין ממלכת דנמרק לבין הרפובליקה הסינית. דנמרק אינה מכירה בטאיוואן כמדינה ריבונית. למרות היעדר היחסים הדיפלומטיים שביניהן, שתי המדינות משתפות פעולה במגוון תחומים ואף מחזיקות נציגויות אחת אצל השנייה. דנמרק מחזיקה משרד נציגות בטאיפיי. מאידך, טאיוואן מחזיקה משרד נציגות בקופנהגן. 

== היסטוריה ==
המגעים הסינים-דניים החלו עוד בשנת 1674. דנמרק ושושלת צ'ינג כוננו יחסים בשנת 1908. ב-9 בינואר 1950, דנמרק הייתה לאחת ממדינות אירופה הראשונות שהכירו ברפובליקה העממית של סין. לדנמרק יש יחסים בלתי רשמיים עם טאיוואן. שתי המדינות משתפות פעולה בתחומי הסחר, התרבות, המדע והכלכלה.

יו"ר מפלגת העם הדנית, פיא קירסגארד, אמרה כי קרבתה של טאיוואן לפולקטינג, תסייע להבנה בין טאיוואן לממשל הדני. מפלגת העם הדנית תומכת בסוגיות טאיוואן באו"ם ובארגון הבריאות העולמי.

בשנת 2005, שתי המדינות חתמו על אמנה למניעת כפל מס. בשנת 2011, מועצת המחקר הטכנית הדנית והמועצה המדעית של טאיוואן חתמו על הסכם בדבר פרויקט מחקר שיתופי.

== יחסים כלכליים ==
בשנת 1993, היקף הסחר בין דנמרק לטאיוואן הסתכם ב-206.5 מיליון דולר. הסחר בין דנמרק לטאיוואן מראה צמיחה מתמדת. בין השנים 2000-2005, הסחר בין המדינות דגל ב-15% בממוצע מדי שנה, מה שהופך את דנמרק למדינה השותפה המסחרית המובטחת ביותר לטאיוואן באירופה. בשנת 2006, הסחר בין המדינות הסתכם ב-907.8 מיליון דולר אמריקאי. טאיוואן מייצאת לדנמרק בעיקר טלפונים ניידים, אופניים ומוצרי משרד. דנמרק מייצאת לטאיוואן בעיקר טורבינות רוח, מכונות ומכשירים רפואיים. ישנן מספר חברות דניות בטאיוואן, ביניהן: לגו, באנג אנד אולופסן, מארסק ודנפוס.

== הערות שוליים ==
צלופח זאב

טורף [[קיפוד ים]]
צלופח זאב (שם מדעי: Anarrhichthys ocellatus) הוא מין של דג גרם ממשפחת דגי זאב שבסדרת הדקראים. הוא מצוי רק בצפון האוקיינוס השקט והוא המין היחיד בסוגו.

==תיאור==
הדג, למרות שמו, אינו צלופח אמיתי, ושייך לקבוצת דגים זאביים מסדרת הדקראים. את שמו הוא קיבל בגלל גופו המתפתל, סנפיריו וזימיו הקטנים ומגורו בין סלעים בקרקעית הים. לדג מראה מאיים בעל לסתות מגודלות ושיניים חזקות. סנפיר הגב יוצר רעמה לאורך גופו ושאר הסנפירים קטנים מאוד ושטוחים, עם זנב ארוך מתפתל. זהו המין הגדול ביותר במשפחתו, והוא מגיע לאורך של 2.4 מטרים ולמשקל 18.4 ק"ג. הדגים הבוגרים אפורים, בעוד הצעירים כתומים בוהקים. דג זה יכול לחיות מעל 25 שנה.

הדג חי בעומקים של עד 220 מטרים בין סלעים, מערות תת-ימיות ושוניות ממוזגות בצפון אוקיינוס השקט מים יפן עד האיים האלאוטיים שלחופי אלסקה.

הדג חי בזוגיות לכל חייו והם מבלים יחדיו במערה עליה הם מגוננים. הם יצורים סקרנים שאינם תוקפניים, אך יכולים לנשוך ולגרום לנזקים קשים. דג זה הוא אוכל בשר הניזון ממיני צדפות, סרטנים, לובסטרים ואף קיפודי ים, והם מגוונים בכמה מיני דגים. לסתותיהם החזקות ושיניהם הקדמיות החזקות עוזרים להם לפצח את ההגנה של טרפם.

==קישורים חיצוניים==

קטגוריה:טקסונים שתוארו בידי ויליאם אורייל איירס
קטגוריה:ערכים שבהם תבנית בריטניקה אינה מתאימה
קטגוריה:דגים זאביים
קטגוריה:מקריני סנפיר יחידים בסוגם
קטגוריה:בעלי חיים שתוארו ב-1855
קטגוריה:דגי האוקיינוס השקט
צב קוטר פלורידה

צב קוטר פלורידה (שם מדעי: Pseudemys nelsoni) הוא מין של צב מהמשפחה צבים ביצתיים החי באמריקה הצפונית. שמו המדעי ניתן ע"ש החוקר ג'ורג נלסון. הוא אנדמי לביצות של פלורידה ודרום ג'ורג'יה.

== מאפיינים ==
צב זה הוא אחד מהגדולים שבבני משפחתו. אורך השריון מגיע ל-20–37 ס"מ. במין זה הנקבות שוקלות יותר מהזכרים ומשקלם 4 ק"ג בממוצע, לעומת הזכרים השוקלים רק 1.6 ק"ג בממוצע. הצבים בעלי שריון נמוך בצבע חום-אדמדם מסורטט בכמה פסים אדומים ולעיתים גדלות עליו אצות ירוקות. צדי השריון צהובים-כתומים והגוף עצמו אפור עם פסים צהובים לאורכו. ראש הצב קטן ובעל עיניים צהובות קטנות ומקור חזק בצורת שן. הצבים הצעירים ירוקים עם פסים כהים עליהם העוזרים להסוואתם.

הצב הוא שחיין מצוין המבלה זמן רב בשחייה ואחר כך משתזף בקבוצות על הקרקע או על גזעים, והוא יכול לשחות אף במים מליחים. הצב הוא צמחוני בעיקרו הניזון מצמחי מים, עשבים, פרחים ואצות, אך יאכל גם חרקי מים ונבלות של דגים.

צבים אלה ידועים בכך שהם לעיתים מטילים את ביציהם בקיניהם המוגנים של אליגטורים אמריקנים, אך עליהם להסתתר מהאם התוקפנית שיכולה לטרוף אותם בקלות. האוכלוסייה עלולה להצטמצם בטבע עקב הסחר בצב לחיית מחמד ברחבי העולם.

== גלריה ==
<gallery>
קובץ:Florida Redbelly Turtles (Pseudemys nelsoni).jpg
קובץ:Florida Redbelly Turtle.jpg
קובץ:Florida Rotbauch-Schildkröte 2008-11-02 193.JPG
</gallery>

==קישורים חיצוניים==

==הערות שוליים==

קטגוריה:צבים ביצתיים
קטגוריה:פלורידה: מינים אנדמיים
קטגוריה:ארצות הברית: זוחלים
קטגוריה:בעלי חיים שתוארו ב-1938
אליזבת, נסיכת יוגוסלביה

אליזבת, נסיכת יוגוסלביה (בסרבית: Јелисавета Карађорђевић Karađorđević; נולדה ב-7 באפריל 1936) היא נסיכה סרבית, בת משפחת המלוכה קאראג'ורג'ביץ' ופעילת זכויות אדם.

==ביוגרפיה==
אליזבת נולדה בבלגרד כילדה השלישית ובתם היחידה של פאבלה, נסיך יוגוסלביה ואולגה, נסיכת יוון ודנמרק. היא התחנכה במספר מדינות ולמדה תולדות האמנות בפריז.

ב-1961 נישאה להרווארד אוקסנברג, יוצא צי ארצות הברית שלחם במלחמת העולם השנייה, ובעל קו לעיצוב שמלות. לזוג נולדו שתי בנות, השחקנית קתרין אוקסנברג וכתבת המגזינים כריסטינה אוקסנברג. ב-1966 היא התגרשה מאוקסנברג, ב-1969 נישאה לבנקאי והמשקיע הבריטי ניל בלפור וב-1970 נולד בנם ניקולאס. ב-1978 היא התגרשה מבלפור וב-1987 נישאה לראש ממשלת פרו לשעבר מנואל אולואה אליאס. ב-1989 הם נפרדו.

ב-1990 היא הקימה את "קרן הנסיכה אליזבת", ארגון ללא מטרת רווח העוסק בהעברת מיוד רפואי ומזון לפליטים.

ב-2004 היא התמודדה לנשיאות סרביה על אף התנגדותו של בן דודה אלכסנדר, נסיך הכתר של יוגוסלביה, אשר הצהיר שבני משפחת המלוכה צריכים להתרחק מהפוליטיקה, ולבסוף דורגה במקום השישי מתוך חמישה-עשר מתמודדים עם 2.1 אחוז מקולות הבוחרים. כסופרת היא כתבה ארבעה ספרים לילדים וכמו כן היא הוציאה שני בשמים.

==קישורים חיצוניים==

== הערות שוליים ==

קטגוריה:ילידות 1936
קטגוריה:נסיכות
קטגוריה:בלגרד: אישים
MG MGA

MG MGA היא מכונית ספורט מתוצרת יצרנית הרכב הבריטית MG Cars (שם נפוץ: "MG", שם מלא: "MG Car Company Limited") אשר יוצרה בין השנים 1955–1962.

יוצרו 101,081 יחידות.

==תצורות "MG MGA"==

* 2 דלתות ספיידר - רודסטר
* 2 דלתות - קופה

==דגמי "MG MGA"==

* "MG A 1500" - יוצרה בין השנים 1955–1959, יוצרו 58,750 יחידות)
* "MG A Twin Cam" - יוצרה בין השנים 1958–1960, יוצרו 2,111 יחידות)
* "MG A 1600" - יוצרה בין השנים 1959–1960, יוצרו 31,419 יחידות)
* "MG A 1600 Mark II" (יוצרה ב-2 דרגות גימור: "MGA Mark II", "Mark II De Luxe") - יוצרה בין השנים 1960–1962, יוצרו 8,198 יחידות מדגם רודסטר ו-521 יחידות מדגם קופה

==תמונות==
<gallery mode="packed" heights="90">
קובץ:MGA Coupe (20020373980).jpg | דגם "MG MGA" - קופה 
קובץ:MG MGA 1958 Coupe Cockpit Lake Mirror Cassic 16Oct2010 (14690667477).jpg | דגם "MG MGA" - קופה, שנת 1958 - מבט לתא הנהג 
קובץ:1960 MG A Coupe 1600 pic-006.JPG | דגם "MG MGA" - קופה, שנת 1960 
קובץ:MGA - Flickr - exfordy (3).jpg | דגם "MG MGA" - קופה 
קובץ:MG MGA 1958 Coupe Engine Lake Mirror Cassic 16Oct2010 (14690550439).jpg | דגם "MG MGA" - קופה, שנת 1958 - מבט למנוע 
קובץ:MG (3338218702).jpg | דגם "MG MGA" - רודסטר
קובץ:MG A 1600 (1960) - 14938940453.jpg | דגם "MG MGA", שנת 1960 - רודסטר 
קובץ:2007-07-15 Lenkrad und Armaturenbrett eines MGA IMG 3276.jpg | דגם "MG MGA" - רודסטר - מבט לתא הנהג 
קובץ:02016 0935 Oldtimer Rallye durch Beskiden.jpg| דגם "MG MGA" - רודסטר 
קובץ: MG MGA - Flickr - exfordy (3).jpg | דגם "MG MGA" - רודסטר 
קובץ:1956 MG A Roadster (9064667445).jpg | דגם "MG MGA" - רודסטר, שנת 1956 
קובץ:1959 MG A with Miata engine (932405513).jpg | דגם "MG MGA", שנת 1959 - רודסטר 

</gallery>

==ראו גם==
* MG 14/40
* MG P-type
* MG N-type
* MG WA
* MG ZR
* MG MGB

==קישורים חיצוניים==

* 
* 
* 

==הערות שוליים==

קטגוריה:מכוניות ספורט
קטגוריה:מכוניות קבריולה
קטגוריה:מכוניות קופה
קטגוריה:דגמי מכוניות שהושקו ב-1955
קטגוריה:מכוניות בריטיות
MGA
קטגוריה:רכבי BMC
אייל שוימר

אייל שוימר הוא קצין בצה"ל בדרגת אלוף-משנה המשמש כנספח זרוע היבשה בנספחות צה״ל בוושינגטון. שימש כסגן מפקד אוגדת איו"ש, מפקד חטיבת עציון, מפקד חטיבת הנגב, קצין אג"ם של עוצבת אדום ומפקד גדוד שקד.

== ביוגרפיה ==
שוימר התגייס לצה"ל, ושובץ בגדוד שקד בחטיבת גבעתי. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ומונה למפקד מחלקה, והשתתף בלחימה בדרום לבנון. בהמשך שימש כמפקד פלוגה בחטיבה, והוביל אותה בלחימה כנגד הטרור הפלסטיני באינתיפאדה השנייה. לאחר מכן מונה לסגן מפקד גדוד רותם. בספטמבר 2013 קיבל תעודת מצטיין שר הביטחון, משה יעלון<ref></ref>.

בשנת 2014 מונה למפקד גדוד שקד, והוביל את הגדוד בלחימה בין היתר במבצע צוק איתן. בתפקיד זה שירת עד שנת 2016. לאחר מכן שימש כקצין אג"ם של עוצבת אדום בין השנים 2016–2018. ב-2 ביולי 2018 הועלה לדרגת אל"ם ומונה למפקד חטיבת הנגב, במקביל כיהן כראש מטה אוגדת עזה, ושירת בתפקידיו עד יולי 2020. ב-18 באוגוסט 2020 מונה למפקד חטיבת עציון. הוא סיים את כהונתו בספטמבר 2022. ב-22 בנובמבר 2021 הוחלט על מינויו לסגן מפקד אוגדת איו"ש. בנובמבר 2022 הוחלט על מינויו לנספח יבשה בוושינגטון.

== חיים אישיים ==
שוימר מתגורר בקיבוץ איילת השחר, נשוי לדנה ואב לשלושה.

== קישורים חיצוניים ==

* 
* 

== הערות שוליים ==

קטגוריה:מפקדי גדודים בחטיבת גבעתי
קטגוריה:מפקדי חטיבת הנגב
קטגוריה:מפקדי חטיבת עציון
קטגוריה:אלופי-משנה בצה"ל
קטגוריה:מצטיין שר הביטחון
קטגוריה:איילת השחר: אישים
קטגוריה:ישראלים שנולדו במאה ה-20
יפה בן ארי

יפה בן-ארי היא דיפלומטית ישראלית, שכיהנה כשגרירת ישראל ביפן ובסרביה ומונטנגרו.

==ביוגרפיה==
בן-ארי נולדה בישראל. סיימה לימודים לתואר ראשון במדע המדינה באוניברסיטת תל אביב. היא בעלת תואר שני מאוניברסיטת חיפה ותואר מוסמכת במנהל עסקים מאוניברסיטת בר-אילן.

בן-ארי משרתת במשרד החוץ משנת 1981 ומילאה בו שורה ארוכה של תפקידים. בין השאר הייתה דוברת משרד החוץ וראש מחלקת העיתונות שלו בשנים 2000–2002. הייתה סגנית הנציג הישראלי לתערוכת אקספו 2010 בשאנגחאי. על פעולתה בשני התפקידים קיבלה אותות הצטיינות של משרד החוץ. הייתה הנציגה הישראלית לתערוכת אקספו 2012 בדרום קוריאה.

שימשה כסגנית הקונסול הכללי בקונסוליה כללית של ישראל בסן פרנסיסקו שבארצות הברית והייתה סגנית שגריר ישראל בהולנד ובליבריה.

כיהנה כשגרירת ישראל בסרביה ומונטנגרו וכשגרירה לא תושבת במקדוניה. ממרץ 2014 כיהנה כסמנכ"ל משרד החוץ וראש אגף הכלכלה.

בשנת 2017 מונתה בן ארי לשגרירת ישראל ביפן. היא החלה בכהונתה שם בנובמבר 2017. סיימה את כהונתה ביפן בשנת 2021.

היא נשואה ואם לבת.

==קישורים חיצוניים==

* [https://www.gov.il/he/departments/policies/2017_dec2644 החלטת ממשלה על מינויים לשירות החוץ, 14 במאי 2017], באתר משרד ראש הממשלה
* [https://www.youtube.com/watch?v=erfqIp6bXJ0 עסקים עם סין — סיכויים וסיכונים: דברי יפה בן ארי], בערוץ אוניברסיטת תל אביב באתר יוטיוב
* 

קטגוריה:שגרירות ישראל
קטגוריה:שגרירי ישראל ביפן
קטגוריה:שגרירים בסרביה
קטגוריה:שגרירים במונטנגרו
קטגוריה:שגרירי ישראל במקדוניה הצפונית
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
כלכלת טאיוואן

כלכלת טאיוואן היא כלכלה קפיטליסטית וחזקה, אשר נשענת בעיקר על תעשייה ועל מגזר השירותים.

נכון לשנת 2017, טאיוואן היא הכלכלה ה-23 בעולם במונחי תמ"ג.

לפי ספר העובדות העולמי של ה-CIA הבידוד הדיפלומטי, שיעור הילודה הנמוך, הזדקנות האוכלוסייה והתחרות מצד שווקים אחרים באסיה יקשו על כלכלת טאיוואן לטווח הארוך.

עד לשנת 2025 צפוי אחוז בני ה-65 ומעלה לעבור את ה-20%, מה שיקטין משמעותית את כוח העבודה במדינה.

לטאיוואן עתודות מטבע חוץ גבוהים, והיא ניצבת במקום החמישי בעולם בעתודות המט"ח, כשלפניה סין, יפן, ערב הסעודית ושווייץ.

טאיוואן קידמה את הסכם New Southbound, הסכם לשיתוף פעולה כלכלי בין 18 מדינות מזרח אסיה ואוסטרליה. הסכם זה פיתח את כלכלת טאיוואן.

== ראו גם ==
*כלכלת הרפובליקה העממית של סין

== קישורים חיצוניים ==

* [https://www.cia.gov/library/publications/the-world-factbook/geos/tw.html טאיוואן בספר העובדות העולמי] 

== הערות שוליים ==

*
קטגוריה:ערכים שבהם תבנית אתר רשמי אינה מתאימה להוספה אוטומטית
צמר ויעלי

צמר ויעלי היא סדרת טלוויזיה לילדים אשר שודרה בטלוויזיה החינוכית הישראלית מאז דצמבר 2017.

מאוגוסט 2018, לאחר סגירת החינוכית, משודרת בכאן חינוכית. צוות התוכנית זכה בפרס צוות מצטיין מטעם נציבות המדינה לשנת 2018.

== עלילה ==
'צמר ויעלי' היא סידרה לעידוד קריאה, המתרחשת בבניין, בו גרים הילדה יעלי, הכלב שלה צמר, השכנה והמורה לפסנתר טלי, והשכן בועז. בכל פרק יעלי מתמודדת עם דילמה רגשית/ התנהגויות מורכבות (שקרים, פחדים, חרמות, אהבות, קנאות, חוקים, געגועים, שונות פיזית וכו'). במהלך הפרק יעלי מתייעצת עם שכניה טלי, צמר ובועז. תוך כדי שיחה  על הדילמה, בועז או טלי נזכרים שיש ספר העוסק בנושא המדובר. תוך כדי הקראת הסיפור, טלי מעודדת את יעלי לשאול שאלות, לספר בדיחות ולהביע רגשות: הזדהות, שמחה, כעס או קנאה.

== דמויות ==
*יעלי (אפרת גונן)-בעליו של כלב בשם "צמר". בכל פרק יעלי נתקלת בדילמה רגשית או בהתנהגות מורכבת ומתייעצת עם שכניה טלי ובועז. לומדת בכיתה ב'.
*צמר (ערן בן צבי)- כלב מדבר, חבר של יעלי.
*טלי (טלי אורן) - מוזיקאית שהיא גם מורה לפסנתר. שכנה של יעלי.
*בועז (יוגב יפת) - סטודנט שטותניק בעל ידיים ולב מזהב. שכן של יעלי.

== ראו גם ==
*פילו וסופי
*אולי פיל
*שרגא בישגדא

== קישורים חיצוניים ==
*[https://www.kankids.org.il/program/?catId=1309 דף התוכנית], באתר כאן חינוכית
*
*"[http://saloona.co.il/limorgk/?p=4069 צמר ויעלי- יש חדש בחינוכית!]", באתר סלונה, 13 בדצמבר 2017
*[http://www.playnet.co.il/minisite.asp?id=1461&page=10262 "צמר ויעלי" - תוכנית חדשה של החינוכית לעידוד הקריאה!], באתר playnet
קטגוריה:כאן חינוכית: תוכניות וסדרות
קטגוריה:סדרות טלוויזיה ישראליות שעלו לשידור בשנות ה-2010
קטגוריה:סדרות טלוויזיה ישראליות בכיכובן של בובות
קטגוריה:הטלוויזיה החינוכית הישראלית - תוכניות לימודיות-חינוכיות
קטגוריה:כלבים בתרבות
MG N-type

MG N-type היא מכונית ספורט מתוצרת יצרנית הרכב הבריטית MG Cars (שם נפוץ: "MG", שם מלא: "MG Car Company Limited"), אשר יוצרה בין השנים 1934–1936.

סך הכול יוצרו 745 יחידות.

מחיר היחידה בבריטניה, בשנת 1934 עמד על 335 שטרלינג (דגם רודסטר).

תאוצת דגם רוסטר בין 0 - 97 קמ"ש היא 22.7 שניות.

==דגמי "MG N-type"==

* "NA" (יוצר בין השנים 1934 - 1935, גוף דגם "NA" התבסס על גוף הדגם "MG K-type" )
* "NB" (יוצר בין השנים 1935 - 1936)
* "ND" (יוצר בשנת 1934, יוצרו כ-40 יחידות, הדגם התבסס על דגם "MG K-Type" )
* "NE" (יוצר בשנת 1934, יוצרו 7 יחידות, עליהם הורכבו מנועים בעלי הספק של 68 כ"ס ב-6,100 סל"ד)

==תצורות "MG N-type"==

* 2 מושבים open tourer (רודסטר)
* 4 מושבים open tourer (רודסטר)
* 2 מושבים - קופה

==תמונות==
<gallery mode="packed" heights="120">
קובץ:MG NB Magnette Airline Coupe.jpg | דגם "MG N-type" מודל "Magnette Airline Coupe" - קופה
קובץ:MG NB Magnette 1935.jpg | דגם "MG N-type" - רודסטר, שנת 1935 
קובץ:1934 MG NA Magnette (16042153894).jpg | דגם "MG N-type" - רודסטר, שנת 1934 
קובץ:MG NB, Vintage Cars & Bikes Steinfort 02.jpg | דגם "MG N-type" - רודסטר - מבט לתא הנהג
קובץ:MG NB, Vintage Cars & Bikes Steinfort 03.jpg | דגם "MG N-type" - רודסטר 
קובץ:MG NB, Vintage Cars & Bikes Steinfort 01.jpg | דגם "MG N-type" - רודסטר
קובץ:MG ND 1.jpg | דגם "MG N-type" - רודסטר
קובץ:1936 MG NB Magnette Heritage Motor Centre, Gaydon.jpg | דגם "MG N-type" - רודסטר, שנת 1936
קובץ:MG NA Magnette 4-Seater 1934 2.jpg | דגם "MG N-type" - רודסטר, תצורת 2 מושבים, שנת 1934
</gallery>

==ראו גם==
* MG 14/40
* MG F-type
* MG L-type

==קישורים חיצוניים==

* 
* 

==הערות שוליים==

קטגוריה:מכוניות ספורט
קטגוריה:מכוניות קבריולה
קטגוריה:מכוניות קופה
קטגוריה:דגמי מכוניות שהושקו ב-1934
קטגוריה:מכוניות בריטיות
N
ספר המעשים של ארדשיר

ספר המעשים של ארדשיר (בפהלווי: kārnāmag ī Ardaxšīr ī Pābagān; בפרסית: کارنامه اردشیر بابکان) הוא חיבור פרוזה בפרסית אמצעית, שחובר ככל הנראה במאה השביעית, בשלהי שלטונה של השושלת הסאסאנית.

הספר מתאר את עלייתו לשלטון של ארדשיר הראשון, מייסד האימפריה הסאסאנית במאה ה-3, ואת מלחמתו כנגד האימפריה הפרתית. הספר ממשיך גם לתקופת יורשו, שאפור הראשון, וכיבושי האימפריה וכן לתקופתו בנו של שאפור, אורמזד (או: הורמיזד) הראשון. בפתח החיבור שלושה חלומות של באבאג (או: PAPAG), סבו של ארדשיר, המבשרים את עליית שושלת סאסאן. 

==תרגומים מודרניים==
בשנת 1896 נדפס החיבור בהודו, בתרגום לאנגלית. בשנת 1943 החיבור תורגם לפרסית מודרנית (מן הפרסית האמצעית) בידיו של צאדק הדאיאת.

==קישורים חיצוניים==

* C.G. CERETI, "[http://www.iranicaonline.org/articles/karnamag-i-ardasir KĀR-NĀMAG Ī ARDAŠĪR Ī PĀBAGĀN]", Encyclopædia Iranica.

קטגוריה:האימפריה הסאסאנית
קטגוריה:ספרי המאה ה-7